b'\n_START_ARTICLE_\nWiibroe\n_START_PARAGRAPH_\nWiibroe (eller Wiibroes Bryggeri) er et nordsj\xc3\xa6llandsk bryggeri der blev grundlagt i 1840 af Carl Wiibroe da han overtog et lille hvidt\xc3\xb8lsbryggeri i Helsing\xc3\xb8r. Bryggeriets produktion har siden 1998 v\xc3\xa6ret varetaget af Carlsberg Danmark som har ejet bryggeriet siden 1964. Wiibroe har stadig egne lokaler i Helsing\xc3\xb8r._NEWLINE_Wiibroe var det f\xc3\xb8rste ikke-k\xc3\xb8benhavnske bryggeri som solgte \xc3\xb8l p\xc3\xa5 flaske i Danmark, og kun tre \xc3\xa5r efter at J.C. Jacobsen med Carlsberg lancerede det underg\xc3\xa6rede bayersk \xc3\xb8l, begyndte bryggeriet ogs\xc3\xa5 fors\xc3\xb8g med \xc3\xb8ltypen der beh\xc3\xb8ver en kold lagring under g\xc3\xa6ring hvilket man i starten klarede p\xc3\xa5 Kronborgs kasematter._NEWLINE_Wiibroe er is\xc3\xa6r kendt for sin Imperial Stout, der i 2006 kom tilbage p\xc3\xa5 markedet efter i 2002 at have v\xc3\xa6ret trukket tilbage af Carlsberg efter for lave salgstal, samt sin \xc3\xa5rgangs\xc3\xb8l der som det eneste af produkterne s\xc3\xa6lges i det meste af Danmark. Wiibroe Porter blev oprindeligt lanceret i 1930, og blev ogs\xc3\xa5 i en \xc3\xa5rr\xc3\xa6kke solgt til udlandet.\n_START_SECTION_\nEkstern henvisning\n_START_PARAGRAPH_\nWiibroe'